钦定古今图书集成/明伦汇编/官常典/第008卷 > 《板八章》
## 钦定古今图书集成/明伦汇编/官常典/第008卷 > 《板八章》

〈朱注〉《序》以此为凡伯刺厉王之诗。今考其意，亦与前篇相类，但责之益深切耳。

“上帝板板，下民卒瘅。”出话不然，为犹不远。靡圣管管，
不实于亶。犹之未远，是用大谏。〈赋也〉

天之方难，无然宪宪。天之方蹶，无然泄泄。辞之辑矣，
民之洽矣。辞之怿矣，民之莫矣。〈赋也〉

我虽异事，及尔同僚。我即尔谋，听我嚣嚣。我言维服，
勿以为笑。先民有言，“询于刍荛。”〈赋也〉

天之方虐，无然谑谑。老夫灌灌，小子𫏋𫏋。匪我言耄，
尔用忧谑。多将熇熇，不如救药。〈赋也〉

“天之方懠，无为夸毗，威仪卒迷，善人载尸。”“民之方殿
屎，则莫我敢葵。丧乱蔑资，曾莫惠我师。”〈赋也〉

天之牖民，如埙如箎。如璋如圭，如取如携。携无曰益，

宗子维城。无俾城坏，无独斯畏。〈赋也〉

敬天之怒，无敢戏豫。敬天之渝，无敢驰驱。“昊天曰明，
及尔出王。昊天曰旦，及尔游衍。”〈赋也〉